cyanic-selkie/wikianc huggingface dataset:
קבוצת אלייד
היסטוריה
באוקטובר 2018 נכנסה קבוצת אלייד לרשימת התאגידים הריאליים המשמעותיים בשל מחזור המכירות הקובע שלה, שעלה בשנת 2017 על 5.94 מיליארד ש"ח. באוגוסט 2020 רכשה כ-55% ממניות חברת "פלגי מים" תמורת כ-25 מיליון שקל.
מלוא הבעלות בחברות הקבוצה היא בידי חברת ".R.I.H" הרשומה באי ג'רזי, הידוע כמקלט מס. השליטה בחברה היא בידי AG Trust (שמה המלא הוא Aaron Gutwirth Trust), נאמנות הרשומה אף היא בג'רזי.
ג'אמו
ג'אמו (בדיגרי: जम्मू, באורדו: جموں) היא העיר השנייה בגודלה במדינת ג'אמו וקשמיר שבהודו, והיא גם בירת החורף של המדינה.
ג'אמו מחוברת אל דלהי באמצעות כביש שאורכו 600 קילומטרים, מסילת רכבת ושדה התעופה סאטווארי.
בעיר וסביבתה אירעו מספר פיגועים של הבדלנים מארגון הטרור האסלאמי לשקאר א-טייבה.
יעקב נתנאלי-רותמן
קורות חייו
יעקב נתנאלי (רותמן) נולד בברודי, שבגליציה (כיום אוקראינה) בי"ז בניסן תרנ"ב, 14 באפריל 1892 למשפחה חסידית מדובנא. קיבל חינוך מסורתי ולמד מפי טובי המורים באותה תקופה. עמד למבחן הבגרות בגימנסיה קלאסית בעיר טישין, וקיבל דיפלומה להוראה תיכונית באוניברסיטה בלבוב. מגיל צעיר עסק בפעילות עברית-חינוכית וציונית (בדובנא, ברודי ועוד). לאחר מלחמת העולם הראשונה עסק בהוראה בקיילצה, קובל ומ-1929 בלבוב, בה ניהל בין היתר את הסמינריון העברי למורים ומורות. כל השנים עסק בפעילות ציונית ובמיוחד במסגרת התנועה הרוויזיוניסטית. ציוני מדיני מנעוריו. לוחם להחייאת השפה והתרבות העברית באוסטריה, רוסיה ופולין. ממניחי היסוד להסתדרות "תרבות" בפולין.
פעילותו בארץ ישראל
נתנאלי, שהיה מורה לעברית עוד טרם עלייתו ארצה, עלה ארצה ב-1935 ועסק בהוראה בבתי-ספר תיכוניים בתל אביב עד לפרישתו ב-1954. בשנת 1944 שימש מורה ומחנך בבית ספר אחד העם ולאחרונה היה מנהל הגימנסיה סוקולוב-לאור ביפו. (בית עלי ביבי, כיום בית הספר הדמוקרטי יאפא).
היה אח והנשיא התשיעי בלשכת הכוכב מס' 13, של הבונים החופשיים בחסות הלשכה הגדולה למדינת ישראל.
פעילות ספרותית
פעילותו הספרותית החלה בפרסום שירים ב"התקופה" (כרך י"ב) בשנים 24–1922, ומאז השתתף בקביעות ופרסם שירים ב"הדים", "היום", "הצפירה", "סנה", ובכתבי העת הספרותיים בארץ, וכן מאמרים ורשימות בענייני חינוך, תרבות ועוד. בחייו יצאה הבלדה "במצעד הכבד" (על מובטלים בלבוב, תש"ד). לאחר מותו יצאה לאור אסופת שיריו "מזמור ומצעד", בצירוף מסת מבוא מאת דב סדן (1963). נתנאלי עסק גם בתרגום לעברית וערך בלבוב ירחון ספרותי בשם "הסולל" (תרצ"ג-תרצ"ד).
התחתן עם חנה לבית רוזנבליט. נתנאלי נפטר בתל אביב בז' באב תשכ"ב, 7 באוגוסט 1962. נקבר בבית העלמין קריית שאול.
לקריאה נוספת
השירה העברית בפולין, עמ' 165
תיכון אילון
בשנת הלימודים תשנ"ו (1995/96) נוספה לתיכון חטיבת ביניים והוא הפך לבית ספר שש-שנתי. בשנת 1996 זכתה נבחרת הכדורעף של בית הספר באליפות הארץ לתלמידים.
תיכון אילון הוא תיכון עיוני ותלמידי התיכון ניגשים לבחינות הבגרות בכל המסלולים. בתיכון מגמת תקשורת וקולנוע, והוא משמש כבית למגמת המחוננים העירונית של חולון. מאז 2007 בית הספר משלב ילדים עם צרכים מיוחדים הלוקים באוטיזם גבולי עד קל.
בוגרי התיכון
בין בוגרי תיכון אילון, נמנים פרופסורים וחברי אקדמיה רבים, ביניהם פרופ' עודד נבון, פרופ' אריה הרמן, פרופ' רונן פרי, ד"ר מירית אלג'ם, פרופ' גלעד הרן (הרלינג), פרופ' איתמר זינגר, פרופ' רוני רייך, שרה ברייטברג-סמל, פרופ' עודד רגב, ד"ר ראובית הלפרין (בלוך), פרופ' גילי קנת (אפלבוים), פרופ' יניב שרר, המוזיקאים גיל דור, יובל דור ויהונתן בריק, הקולנוען אלון בר, העיתונאים עמנואל רוזן, בן כספית, ציון נאנוס, טליה לוין, מרב דוד, השחקן ליאור כלפון, השפית איילת לטוביץ', המשורר אלכס בן-ארי וכן מנחה הטלוויזיה אסי עזר. רבים מבוגרי התיכון נטלו חלק במלחמות ישראל. החלל הראשון של התיכון, ישראל שטרן, (מחזור ב') נפל בירושלים, כבר ביומה הראשון של מלחמת ששת הימים בהסתערות על ארמון הנציב.
יערון צהוב-צוואר
יערון צהוב-צוואר (שם מדעי: Apodemus flavicollis) הוא מין מכרסם ממשפחת העכבריים. הוא קרוב מאוד למין יערון קטן, ובעבר נחשב לתת-מין, אך הופרד ממנו בשנת 1984.
מכרסם זה חי בטבע בעיקר בדרום אירופה אך התפשט לאורך אירופה עד למזרח אירופה (עד הרי אורל), לסקנדינביה ולבריטניה. הוא נפוץ גם במספר אזורים במזרח התיכון לרבות בישראל.
אורכו של היערון 89–133 מ"מ ומשקלו 28–45 גרם. הוא דומה ליערון הקטן, אך בעל פרווה צהובה לאורך צווארו והוא בעל אוזניים גדולות יותר וזנב ארוך יותר. צבעו חום-אפור והבטן והרגליים לבנים. הזנב ורדרד וחסר פרווה.
התנהגות
היערון חי לאורך יערות נשירים, בעיקר לאורך קצה היער, אך באזורים הרריים הוא מצוי גם בפנים היער. כמו כן הוא מצוי בבתות ושיחיות ובמטעים וגנים עירוניים. היערון מעדיף לחיות בין עצים גדולים כמו אלון ולוז וגם עצי אלנוס.
היערון פעיל במשך כל השנה כולל בחורפים ולעיתים קבוצות יערונים יצטופפו יחדיו כדי לשמור על החום. הוא מאחסן את מזונותיו בחורים ובמאורות בעצים ובקרקע. היערון הוא אוכל-כול הניזון בעיקר מאגוזים אותם הוא מפצח עם שיניו החזקות. בנוסף הוא ניזון מניצנים, פירות, זרעי צמחים וחסרי חוליות קטנים. היערון יוצא לאכול בלילה.
הוא עצמו יכול להיטרף בידי מגוון טורפים לרבות ינשופיים, שועלים וסמוריים. היערון מתגונן בעזרת שמיעתו הטובה שעוזרת לו לנתר ממקום הסכנה ברגע.
אלימות כלכלית במשפחה
אלימות כלכלית במשפחה היא אלימות כלכלית במסגרת משפחתית ומהותה היא מניעת אדם מלשלוט על הנכסים והמשאבים הכלכליים השייכים לו על פי חוק במסגרת כזו.
אלימות כלכלית מוגדרת כהתנהגות מתמשכת של בן/בת זוג כלפי בן/בת זוגו, תוך הטלת אימה, הפעלת כפייה או הפעלת שליטה, המתבטאת לפחות באחת מאלה:
•מניעת גישה למשאבים כספיים
•שליטה על כל המקורות הכספיים
•מניעת ניהול סביר ותקין של חיי היומיום
•יצירת חובות
מאפיינים
הובאו מספר מאפייני אלימות כלכלית במשפחה - בפרט הפרקטיקות הבאות כשהן מלוות בהטלת אימה או בכפייה מתמשכים:
בישראל
כ-4% מהפניות לקו החירום הארצי למניעת אלימות במשפחה המופעל על ידי ארגון הנשים ויצו עוסקות באלימות כלכלית.
בסקר שנערך ב-2012 בקרב 450 נשים, נמצא כי כ-30% מהנשים ילידות ישראל שנסקרו השיבו שלבן זוגן נתונה הסמכות הבלעדית לנהל את העניינים הפיננסיים של התא המשפחתי (לעומת 26% מהנשים יוצאות אתיופיה ו-20% מהנשים יוצאות ברית המועצות לשעבר). מתוך נשים אלו, 20% מהנסקרות ילידות ישראל, ו-16% מהנסקרות יוצאות ברית המועצות ציינו שהבעל הציב עובדה בקובעו שהוא ינהל את העניינים הכלכליים. שיעור המקרים שבהם השליטה מהווה צורה של אלימות כלכלית לא נבחן בסקר זה. לא נעשה שאלון דומה בקרב גברים.
בינואר 2018, לכבוד עשור שנות פעילות, ערכה עמותת רוח נשית (עמותה פמיניסטית הפועלת לחיזוק כוחן הכלכלי של נשים נפגעות אלימות בישראל), בשיתוף המרכז האקדמי רופין, כנס ראשון מסוגו בישראל, בנושא "אלימות כלכלית" בישראל. בסקר שערכה העמותה התברר כי כשליש מהאוכלוסייה מכירים נפגע מאלימות כלכלית בפועל, אף על פי שהמושג אלימות כלכלית לא מוכר (בסקר שנערך, 39% מהנשים ו-33% מהגברים הכירו את המושג.).
בנובמבר 2022, ערכה עמותת רוח נשית כנס בינלאומי בנושא אלימות כלכלית, בכנס "Economic Abuse around the World" השתתפו נציגות מארגונים ברחבי העולם העוסקים בתופעת האלימות הכלכלית.
תהליכי חקיקה בישראל
התארגנות "מכה מצלצלת", שהוקמה על ידי ד״ר קוטי לפיד ונילי גולן, פעלה עם ח"כ אורית זוארץ לקדם חוק פרטית למניעת אלימות כלכלית. ההצעה הוגשה בשנת 2009 אך לא קודמה. בהצעת חוק פרטית של ח"כ אורית זוארץ הוגדרה אלימות כלכלית במשפחה כהתנהגות של בן זוג שיש בה לפחות אחד מהמאפיינים הבאים: בשנת 2015 הוגשה הצעת חוק נגד אלימות כלכלית על ידי חברת הכנסת זהבה גלאון. רוח נשית ומרכז תמורה סייעו לנסח את ההצעה. בהסכמה בין זהבה גלאון והשרה לשוויון חברתי, גילה גמליאל, הוחלט שמי שתוביל את קידום הצעת החוק – כהצעת חוק ממשלתית - תהיה השרה גמליאל. ההצעה נוסחה מחדש לאחר הליך היוועצות בו היו מעורבים גורמים מקצועיים, אנשי אקדמיה וארגוני חברה אזרחית ובהם רוח נשית.
ביולי 2020 הוגשה הצעת החוק הממשלתית ע"י שר המשפטים אבי ניסנקורן, כשבמקביל הוגשו מספר הצעות חוק נוספות נגד אלימות כלכלית על ידי חברי כנסת נוספים ובהם ח"כ קרן ברק, ח"כ יואב סגלוביץ וח"כ מירב כהן. הצעת החוק הממשלתית אושרה בוועדת השרים לענייני חקיקה ואף עברה בקריאה ראשונה. נערכו לגביה שני דיונים בוועדת החוקה, חוק ומשפט של הכנסת, אולם לאחר מכן פוזרה הכנסת. משכוננה ממשלה חדשה בשנת 2021, היא תמכה בקידום החקיקה נגד אלימות כלכלית. בנובמבר 2021 הצהיר שר המשפטים, גדעון סער, על כוונתו להשלים את החקיקה, אך הכנסת התפזרה מבלי שהוחל דין רציפות ומבלי שהושלמה החקיקה. במרץ 2023 העלתה ח"כ מירב כהן את הצעת החוק לדיון בוועדת השרים לענייני חקיקה. הדיון בהצעת החוק נדחה למספר חודשים.
קואליציה בינלאומית
ב 2022, צוין לראשונה בישראל יום המודעות הבינלאומי לאלימות כלכלית שנערך ב-26 לנובמבר. ארגונים מרחבי העולם, ביניהם רוח נשית מישראל, יצרו קואליציה בינלאומית נגד אלימות כלכלית ויצאו בקריאה להכרה בינלאומית באלימות כלכלית, השפעותיה והמענים הנדרשים למניעתה. בקואליציה הבינלאומית של ארגוני החברה האזרחית העוסקים בתופעה חברים ארגונים מקנדה, בריטניה, ניו זילנד, אוסטרליה, ישראל ודרום אפריקה.
ב-2022 הקואליציה פרסמה דו"ח משותף 'יוצרות שינוי: מענה בינלאומי לאלימות כלכלית', אשר סוקר את המאבקים באלימות כלכלית בשש מדינות מאז 2021 ואת האתגרים הניצבים בפני הארגונים הבאים למגר צורה זו של אלימות. אחת הנקודות העיקריות העולות מהדו"ח היא שאלימות כלכלית עדיין אינה מוכרת מספיק כצורה של אלימות בפני עצמה, בתוך המסגרת של אלימות במשפחה. לאלימות כלכלית יש מאפיינים כלכליים ייחודיים, שניתן לפספס אם מתייחסים אליה כצורה אחרת של אלימות. יש להתאים את המענים הניתנים לאלימות כלכלית ולספק כלים כלכליים לנפגעי.ות אלימות זו כמו הפרדת חשבונות בנק, התמודדות עם חובות כפויים וכד'.
סוג אלימות זה, גם מונע בסופו של דבר, מהקורבנות-שורדות לעזוב את הקשר האלים ולקבל את הכלים הדרושים להן לפתוח דף חדש. בנוסף, עולה מהדו"ח את החשיבות של הירתמות המוסדות הפיננסיים כמו בנקים, גביה והוצאה לפועל למאבק באלימות כלכלית. רק בארבע מדינות מתוך הקבוצה – אוסטרליה, קנדה, דרום אפריקה ובריטניה, יש הכרה באלימות כלכלית כצורת אלימות נפרדת באסטרטגיות לאומיות או חוקים למניעת האלימות.
מבחן במה
מבחן במה או אודישן (בלטינית: Audition) הוא הופעה קצרה של שחקן, מוזיקאי, או רקדן לפני צוות של בוחנים, שבה נבדקת מידת התאמתם לתפקיד מסוים. במובנו הרחב, המונח אודישן, הפך לשם נרדף לשלב קבלת מועמדים שאינם אנשי מקצוע באמנות הבמה, לצורך בחינת קבלתם לתוכניות מציאות.
מטרתם של מבחני במה
מבחן במה משמש לרוב כראיון עבודה בתחום אמנות הבמה. בעזרתו מדרגים הבוחנים את הנבחנים על פי רמת התאימות שלהם לתפקיד מסוים. לכן מועמד המנסה להתקבל לתזמורת קלאסית לא יתבקש לנגן קטע של לד זפלין, ושחקן המבקש לשחק ב"המלט" לא יבצע קטע של חנוך לוין.
סוגים של מבחני במה
יש שלושה סוגים של מבחני במה. באחד מקבל הנבחן את הקטע שלו מראש, והוא צריך להתכונן עליו וללמוד אותו. סוג זה של מבחן במה אופייני לתיאטרון ולקולנוע. השחקן יתבקש ללמוד בעל-פה קטע שיתנו לו הבוחנים מראש. לעיתים מדובר בקטעים מתוך היצירה המועלית, ולעיתים רק באותה סוגה.
בסוג אחר של מבחני במה מחליט הנבחן איזה קטע הוא רוצה להעלות, מתכונן עליו לבד ומציג אותו בפני הבוחנים. הסוג הזה אופייני במיוחד לתחום המוזיקה; למשל, זמר שרוצה להצטרף ללהקה יכין מראש כמה שירים שאותם הוא רוצה לשיר.
לאב
לאב (אנגלית: Love) הייתה להקת רוק אמריקאית בשנות ה-60 המאוחרות ותחילת שנות ה-70. סולן הלהקה, הגיטריסט וכותב השירים ארתור לי היה הדמות הדומיננטית בלהקה יחד עם הגיטריסט בריאן מקלין - כותב השירים השני. לאב הייתה אחת הלהקות הראשונות בארצות הברית המורכבות מלבנים ואפרו-אמריקאים. המוזיקה שלהם הייתה מורכבת מקשת רחבה של השפעות: רוק אנד רול, גראז' רוק, פולק רוק ורוק פסיכדלי. מבקרי המוזיקה מחשיבים את אלבומם Forever Changes כאחד האלבומים המזהירים בהיסטורית הרוק וזאת בניגוד להצלחה המסחרית המועטה יחסית לה זכו. כנראה שסלידתם מהעיתונות וחוסר שיתוף הפעולה העקבי שלהם עמה הייתה הגורם הראשי לכך.
מבחן במה
סוגים של מבחני במה
סוג שלישי, האופייני במיוחד למחול, הוא שהיצירה ניתנת בזמן המבחן, והנבחן צריך ללמוד אותה במקום ולהציגה. למשל, רקדנים יתבקשו ללמוד את הכוריאוגרפיה במקום. בצורה זו נבחנת גם יכולת הלמידה של האמן.
לאב
1966-1963
ארתור לי, שהתגורר בלוס אנג'לס מגיל 5, החל להקליט כבר ב-1963 כשהיה בן 18 עם להקותיו LAGs ו-Lee's American Four. ב-1964 הוא הפיק סינגל הנקרא "My diary" בו ניגן ג'ימי הנדריקס. לאחר שצפה בהופעה של להקת "The Byrds" הוא החליט להשתמש במוטיבי פולק רוק המזוהים עם להקה זו בלהקה החדשה שהקים "Grass Roots" אשר יותר מאוחר שינתה את שמה ללאב. לאב החלו לנגן במועדוני לוס אנג'לס באפריל 1965 וקיבלו את תשומת לבם של להקות מפורסמות כגון הרולינג סטונז והיארדבירדס. הלהקה חיה יחדיו בבית שבעבר היה שייך לשחקן האימה בלה לוגוסי (המוכר מגרסת הקולנוע המוקדמת יותר של "דרקולה") ושני האלבומים הראשונים שלהם (Love, De Capo) כללו תמונות מגינת הבית.
מבחן במה
סוגים של מבחני במה
לעיתים גם משלבים בין כמה סוגים; למשל, מבקשים מזמר לשיר תחילה משהו שהוא מכיר, ואז מלמדים אותו שיר חדש.
בתוכניות מציאות
ישנן מספר תוכניות מציאות בטלוויזיה שבמרכזן שלבים דמויי מבחן במה למשתתפים בהן. לרוב, המועמדים בתוכניות אלה עוברים סדרה של מבחנים, אל מול חבר שופטים, בנוכחות קהל האולפן, בתחרות על פרס כלשהו. לרוב יש גם שלב שבו קהל הצופים שופט בין המועמדים השונים, בהצבעה דמוקרטית. הראשונה מסוג זה הייתה הסדרה "אמריקן איידול" (שעל פיה נבנתה גם המקבילה הישראלית "כוכב נולד").
לאב
1966-1967
שני חברים נוספו בסופה של 1966: ג'ון ברבריס שניגן על כלי נשיפה מעץ ומייקל סטיוארט כמתופף.
מבחן במה
בתוכניות מציאות
יש להבדיל בין אודישנים בתוכנית מציאות המתבצעים בשידור חי מול קהל חי וחבר שופטים, לעומת מבחני במה רגילים שאינם מתבצעים במתכונת כזאת.
לאב
1966-1967
שני האלבומים המפורסמים ביותר (ויש אומרים הטובים ביותר) של הלהקה יצאו ב-1967. בינואר של אותה השנה יצא האלבום: "De capo" שכלל את השירים :"Stephanie knows who", "¡Que Vida!" ו"She comes in colors" המלודי. באותה שנה ברבריס ופיסטרר עזבו את הלהקה שהייתה כבר מורגלת לתנודות בהרכבה בעיקר בגלל אופיו הקפדן והקפריזי של סולן הלהקה ארתור לי.
בנובמבר 1967 יצא האלבום שלדעת רבים נחשב המשובח בדיסקוגרפיה של הלהקה: "Forever Changes". האלבום הוקלט בצלה של אחת ממספר התפרקויות שחוותה הלהקה אך לא נראים לכך סימנים באלבום עצמו. שני השירים הראשונים הוקלטו בליווי נגנים נוספים מלבד חברי הלהקה, בלחץ הלהקה שאר השירים באלבום הוקלטו על ידי ההרכב הראשוני בלבד בזמן שיא של 64 שעות בלבד. הצלחתו המסחרית ניכרה רק בבריטניה שם האלבום הגיע למקום ה-24 בעוד בארצות הברית הוא תפס את המקום ה-154 בלבד. עד ימינו אלבום זה נחשב אחד מאלבומי הרוק הפסיכדלי הטובים ביותר ומאבני הדרך במוזיקת הרוק בכלל.
1968-2006
בתקופה שבין 1968 ועד אמצע שנות ה-70 הלהקה התפרקה והורכבה מחדש (בווריאציות שונות) תחת שרביטו של לי מספר פעמים (בעיקר בגלל התמכרותו להרואין של גיטריסט הלהקה בריאן מקלין ואופיו הנוקשה של לי). אף אחד מהאלבומים של אותה התקופה לא הגיע לטבלת המצעדים ואפילו הופעה חד פעמית של ג'ימי הנדריקס בFalse start שיצא ב-1970 לא הצילה מפני התמוטטות הלהקה סופית ב-1974. ב-1992 ארתור לי הקים את ההרכב Arthur Lee and Love אבל הרכב זה התפרק במהירה כשלי ריצה 6 שנים בכלא בעוון אחזקת נשק. לאחר השחרור לי הקים שוב להקה Love With Arthur Lee אשר גם היא התפרקה ב-2005. הגלגול האחרון של להקת Love הייתהווה תחת השם The Love Band.
סופם של חברי הלהקה היווה המשך טראגי לגלגולה של הלהקה הלא מוערכת: קן פורסי הבסיסט נפטר מגידול במוחו ב-1998 באותה השנה בריאן מקלין הגיטריסט מת מהתקף לב בזמן שאירח מעריצים צעירים שערכו ספר אודותיו. ארתור לי נפטר ב-3 באוגוסט 2006 מסיבוכים בסרטן הדם.
הסכסוך הארמני-אזרי (1905–1906)
הזרז למלחמת האזרחים הזאת שלבשה אופי בין-אתני ובין-דתי היה לכאורה רציחתו של איכר מוסלמי בשם אגא רזא בבאייב. אחרי שמושל באקו, הנסיך נקשידזה הסית אותם ב־19-22 בפברואר (67-9 בפברואר לפי הלוח היוליאני) תקפו האזרים ("טטרים") המוסלמים בבאקו את האוכלוסייה הארמנית הנוצרית. מעשי טבח פרצו גם בירבאן ב-13 במרץ (28 בפברואר לפי הלוח היוליאני) וב־7-5 ביוני (23–25 במאי לפי הלוח היוליאני), בנחצ'יבאן ב-21 במאי (12 במאי לפי הלוח היוליאני) ושוב בבאקו ב-2–7 בספטמבר (25-20 באוגוסט לפי הלוח היוליאני). ב-7 - 2 בנובמבר (25-20 באוקטובר לפי הלוח היוליאני) באקו הפכה לזירה לפרעות של "המאות השחורות". הפרעות הגיעו ב-1 בדצמבר (18 בנובמבר לפי הלוח היוליאני) גם לגנג'ה ואחר כך לטיפליס ב-5–11 בדצמבר ( 28-22 בנובמבר לפי הלוח היוליאני). בסופו של דבר ידם של הארמנים הייתה על העליונה והם הרבו בביצוע מעשים נקם במוסלמים. בלטה השתתפותם באירועים של חברי מפלגת הדשנאק. העימותים נמשכו בעיקר עד לאביב 1906 על אף המאמצים המשותפים של מנהיגים דתיים ארמנים ואזרים בקווקז לשים קץ לשפיכות הדמים, תקופה ארוכה השלטון הקיסרי הרוסי לא הרים אצבע כדי להחזיר את הסדר על כנו.
רקע
בשנת 1783 קבעה האימפריה הרוסית ראש גשר חדש באזור הקווקז עם פרישת חסותה על הממלכה הגאורגית שהייתה עד אז בחסות פרס. ב-1801 גאורגיה סופחה לגמרי לרוסיה בעקבות שתי מלחמות עוקבות מנצחות של רוסיה נגד פרס בשנים (1813-1804) ו (1828 -1826) סופחו בשנת 1805 על ידי הרוסים גם צפון אזרבייג'ן והח'אנות קרבאך ובשנת 1827 כל שטח מזרח ארמניה, עד אז "ארמניה הפרסית". סיפוחים אלה חשבון האימפריה הפרסית הוכרו בהסכמי השלום בגוליסטן (1813) וטורקמנצ'אי. מיד עם סיום המלחמה השנייה, האזרבייג'ן הצפונית או ה"רוסית" (שכונתה גם "עבר-הקווקז המזרחית") התחילה לקלוט מהארצות השכנות שהפכו גם כן חלק מהאימפריה הרוסית מתיישבים חדשים בני עמים שונים מהילידים. הקבוצה הגדולה ביותר היו הארמנים, ואחר כך גאורגים, רוסים, אוקראינים וכו'. הפיתוח הכלכלי המהיר של האזרבייג'ן הרוסית הקשורה ל"בום" גילוי הנפט באזור באקו החל משנת 1872, משך לאזור אפילו מהגרים מחוץ לאימפריה הרוסית. ההגירה הארמנית מילאה תפקיד חשוב.רק בשנים 1828–1830 הגיעו לשטחי אזרבייג'ן הרוסית כ-120,000 אנשים. הארמנים באו מ שטחי האימפריה הפרסית והאימפריה העות'מאנית. גל משמעותי של מהגרים ארמנים באו לאזרבייג'ן אחרי הטבח בארמנים במזרח אנטוליה בשנות ה-1890 (הרציחות ה"חמידיות"), לפי הערכת ההיסטוריון האמריקאי ג. מקארתי, הנחשבת מוגזמת על ידי החוקר הפולני פיוטר קוויאטקביץ, בין 1828–1920 הגיעו לאזרבייג'ן 660,000 מתיישבים ארמנים. החל משנת 1828 כל עוד השלטון הצארי תמך בהגירה הארמנית לאזרבייג'ן, מדיניות מושלי המלכות המשנה של קווקז הייתה בהתחלה אוהדת כלפי הארמנים שהיו נוצרים ומתקדמים מבחינת יכולת כלכלית והשכלה לעומת המוסלמים המקומיים. בני העם הארמני השתלבו מהר באליטה המנהלית הכלכלית והתרבותית באזור. להבדיל ממהגרים אחרים, במהלך הזמן ראו הארמנים את אזרבייג'ן או לפחות חלק ממנו כחלק בהטריטוריה ההיסטורית שלהם, וחלק מהמדינה הארמנית העצמאית העתידית. בנוסף הם זיהו בשכנים ה"טטרים קווקזים" או אזרים עם מקורב מאוד בשפה ובדת לטורקים העות'מאנים שאיימו על קיומם באסיה הקטנה. האזרים מצדם ראו את עצמם נחותים במעמד הסוציו-כלכלי לעומת הארמנים תושבי הערים שכללו סוחרים, יזמים ותעשיינים.
הם גם ראו כאיום את השאיפות הלאומיות של הארמנים בנוגע למחוזות מארצם. בשנת 1890 קמה המפלגת דשנאק - הפדרציה המהפכנית הארמנית - ששילבה תוכנית לאמנציפציה לאומית עם עקרונות סוציאל-דמוקרטים. מפלגה זו ראתה בטורקיה העות'מאנית את האויב העיקרי, אבל בשלב מסוים התקוממה נגד רוסיה הצארית שמדיניותה באזור תחת הנהגת המשנה למלך הנסיך גריגורי גוליצין הפכה עוינת כלפי הארמנים. ארמנים הורחקו מעמדות במנהל המקומי, בשנת 1903 שונה התקנון המלכותי של הכנסייה האפוסטולית הארמנית משנת 1836 בשנת 1896 נסגרו בתי הספר הארמנים, ובשנת 1905 פשטה המשטרה הצארית על מתחם הכנסייה הארמנית באצ'מיאדזין. כתגובה בשנת 1903 התארגנו הפגנות מחאה של הארמנים נגד המדיניות זו, הנסיך גוליצין נפצע בניסיון התנקשות על ידי ארמני. בסופו של דבר הוחלף בתפקיד בידי הצאר.
הפרעות העקובות מדם
העימותים בין הארמנים לאזרים בשנת 1905 היו שפיכות הדמים הראשונה שפרצה בין שני העמים בשטחי אזרבייג'ן הצפוני שבשליטת רוסיה.
הפרעות החוזרות בבאקו
בבאקו התארגנו מפגני מחאה של הפועלים, אזרים וארמנים כאחד, בימי שביתה הכללית ב־26 בדצמבר 1904.
ייתכן כי השלטונות היו מעוניינים להגביר את העוינות בין שני העמים. כבר משלהי המאה ה-19 היו ארמנים רבים בעבר הקווקז בין פעילי התנועה הסוציאל- דמוקרטית המהפכנית והשלטון הצארי התחיל לראות בארמנים גורם מתסיס נגדו. לפי בוהדן וקשישטוף ברנובסקי העימותים האתניים היו מזימה של המשטרה הצארית. נטען כי כ-130 שוטרי חרש רוסים נשלחו לבאקו. יתרה מזו, נפוצה שמועה שמושל באקו, הנסיך ממוצא גאורגי, מיכאיל נקשידזה אישר לפני פריצת המהומות הנפקת רישיונות לנשק לאזרים רבים. לעומת זאת, טדאוש שביינטוכובסקי טוען שאין הוכחות לאשמת השלטונות הרוסים בגרימת המהומות. לטענת השלטונות רק נמנעו מלנקוט בצעד כלשהו כדי להרגיע את הרוחות בשתי הקהילות, ורק בשלב מאוחר יותר התחילו לפעול להגבלת העימותים ביניהן. הפרעות ההדדיות התחילו בבאקו בפברואר 1905 ואחר כך התפשטו בשאר עבר הקווקז, בכל מקום שבו חיו מוסלמים וארמנים ביישובים מעורבים. שני הצדדים האשימו זה את זה בהתחלת הפרעות: לפי האזרים, הקרבנות הראשונים היו בעל חנות מוסלמי ושולייה שלו, בעוד שלפי הארמנים, האזרים היו הראשונים שרצחו מספר ארמנים בבאקו. בארבעת הימים של העימותים נהרגו בבאקו 218 ארמנים ו-126 אזרים. עיקר המאבק התרחש באזור נגורנו-קרבאך. הפרעות והעימותים ההדדיים התרחשו בערים ובכפרים כאחד, והמספר הכולל של ההרוגים הסתכם ב - 3 עד 10 אלפי בני אדם. או לפי מקורות אחרים - מספר אלפים. לפי נתונים ארמנים נהרסו ונשדדו 158 כפרים ארמנים ו-128 כפרים אזרים. המספר הקטן יותר של קרבנות בקרב הארמנים יוחס להתארגנות הצבאית הטובה יותר של אנשי ה"דשנאק", בעוד שהקהילה המוסלמית הייתה מפולגת ופחות מאורגנת. רק בסתיו 1905 הקימו האזרים את הארגון החשאי "דיפאי" (הגנה), שהכריז מלחמה נגד רוסיה, אימץ שיטות טרור ואימן לוחמים לצורך ההגנה נגד מתקפות מצד הארמנים. בתקשורת הבינלאומית האירועים הוצגו בדרך כלל מתוך נטייה אוהדת יותר לצד הארמני הסכסוך האתני ודתי בין הארמנים לאזרים ב-1905–1907 יחד עם הדיונים לגבי השפה האזרית הספרותית מילאו תפקיד מכריע בגיבוש הזהות הלאומית האזרית.
במדיה האמנותית
האירועים מצאו הד ביצירות כגון:
קישורים חיצוניים
The Massacres of Armenians in Baku in 1905
באת'ורי
באת'ורי (Bathory) הייתה להקת מטאל קיצוני אשר נחשבת כאחת מהמשפיעות על סגנון הבלאק מטאל והויקינג מטאל. כמו כן, בחלק מאלבומיה ניתן למצוא אלמנטים של ת'ראש מטאל.
מבחינה לירית, באת'ורי התמקדה בשטניזם ובנושאים אפלים באופן בלעדי בשלושת אלבומיה הראשונים, אך בסוף שנות ה-80 החל קוורת'ון לכתוב שירים המבוססים על קונספטים המתארים את המיתולוגיה הנורדית ואת חיי הויקינגים, ובכך החלה תנועה של להקות המתאפיינות גם באידאולוגיה המבוססת על זיקה לאמונתם של הוויקינגים ולמסורתם (מה שנודע מאוחר יותר בתור ויקינג מטאל).
ההשפעה על הבלאק מטאל
הלהקה נחשבת לחלוצה בסגנון הבלאק מטאל, והיא חיברה את הקווים האחרונים בין הת'ראש מטאל לסגנון החדש שייקרא מאוחר יותר בלאק מטאל. באת'ורי היא אחת הלהקות שהשפיעו רבות על העיצוב של הבלאק מטאל כפי שהוא היום, הן מבחינה מוזיקלית והן מבחינת הטקסטים השטניים. הלהקה השפיעה על קבלת הז'אנר החדש על ידי קהלי המטאל, וכן השפיעה על להקות בלאק מטאל רבות שבאו אחריה.
ראשיתו של הוויקינג מטאל והתפניות המוזיקליות
האלבום הראשון של הלהקה Bathory יצאה בשנת 1984. האלבום השני The Return…… יצא בשנת 1985, ובין היתר הוא כלל שיר לזכרה של מריחיה אריינס.
האלבום "Blood Fire Death" (1988) סימן למעשה את הכיוון המוזיקלי היותר אפי אליו פנה קוורת'ון. האלבום נחשב בעיניי רבים ממעריצי הלהקה כעבודה הטובה ביותר שלה. המוזיקה באלבום איטית יותר, מה שאיפשר את ההתאמה לכיוון הוויקינגי שאליו פונה קוורת'ון, ולמרות זאת עדיין נשארו אלמנטים רבים של בלאק מטאל.
האלבום הבא של באת'ורי, "Hammerheart" (1990), הוא זה שבו ניתן היה לשמוע את הפנייה הדרסטית של באת'ורי לכיוון האפי והמלא באסטמוספירה ויקינגית. האלבום היה להפתעה בקרב מעריצי באת'ורי בשל השינוי הגדול שחל במוזיקה של הלהקה, וכמו כן בשל השינוי הלירי והשירים שעסקו במיתולוגיה הנורדית, בהיסטוריה הנורדית ובכלליות בוויקינגים. האלבום הפך את באת'ורי ללהקה הראשונה של מה שבהמשך ייקרא "ויקינג מטאל". אחד השירים המפורסמים באלבום הוא "One Rode To Asa Bay", שיר שמתאר את הגעתו של מיסיונר נוצרי לחופי של כפר הקטן השוכן במפרץ אסא, שם הוא מנסה להמיר את דתם של תושבי המקום הפגניים לנצרות.
הקו המוזיקלי האפי והאווירתי של הלהקה נמשך גם באלבום הוויקינג-מטאל השני של הלהקה, "Twilight of the Gods", שנחשב כאלבום שקט יחסית היות שהתאפיין בהרבה קטעי פתיחה אקוסטיים לשירי האלבום ואף ניכרה בו השפעה גדולה של מוזיקה קלאסית; השיר "Hammerheart" לדוגמה הוא בעצם חלק מהיצירה הקלאסית "כוכבי הלכת" של המלחין האנגלי גוסטב הולסט.
אחרי צאתו של "Twilight of The Gods" הוציאה באת'ורי שני אלבומים: "Requiem", שיצא בשנת 1994, ו-"Octagon" שיצא בשנת 1995. גם באלבומים אלו ישנה תפנית מוזיקלית, הפעם לכיוון רטרו-ת'ראש מטאל בסגנון הת'ראש של אזור המפרץ משנות ה-80. האלבום שסימן את החזרה לוויקינג מטאל הוא "Blood On Ice", אלבום קונספט שבוסס על הסאגות הנורדיות ונכתב בהשראתן על ידי קוורת'ון. "Blood On Ice" היה אמור לצאת בשנת 1989, אך קוורת'ון חשב שהאלבום לא גמור וכאמור הוא יצא 7 שנים מאוחר יותר. מלבד הקונספטים והנושאים של המיתולוגיה הנורדית, שעליהם כתב קוורת'ון וביסס את הרעיון הכללי של האלבום ואת הסאגה בה דן האלבום, הושפע קוורת'ון רעיונית גם מיצירותיו של המלחין ריכארד ואגנר ואף מסיפורו המפורסם של סופר הפנטזיה הבריטי רוברט ארווין הווארד - קונאן הברברי.
לאחר שני אלבומי הת'ראש ואלבום הוויקינג מטאל יצא האלבום "Destroyer of the Worlds", שהמשיך את הקו הת'ראשי שהחל קוורת'ון בשני אלבומיה הקודמים של הלהקה, אולם התאפיין גם במעט מאפיינים מתקופת הוויקינג. בשנים 2002 ו-2003 יצאו שני אלבומים שרבים מחשיבים כיצירות שמזוהות יותר מכל עם קוורת'ון, אלבומים שנחשבים בעיני רבים כפאר היצירה של בת'ורי: "Nordland I" ו-"Nordland II". שני האלבומים מהווים המשך לירי ישיר לאלבום "Hammerheart" מ-1990. האלבומים זכו לביקורות משבחות בקהילת המטאל ובתקשורת המטאל.
ביוני 2004 נמצא קוורת'ון מת בביתו, כנראה מאי ספיקה בלב והיה ידוע כי היו לו בעבר בעיות קרדיולוגיות. לאחר מותו הלהקה התפרקה.
חברי הרכב
קוורת'ון (אייס פורשברג) היה החבר הקבוע היחיד, וכן המקים והיוצר המרכזי של הלהקה.
הסיוט שלפני חג המולד
הסיוט שלפני חג המולד (באנגלית: The Nightmare Before Christmas) הוא סרט הנפשה מוזיקלי המתאר את תושבי "עיר ליל כל הקדושים" הדמיונית, החוטפים את חג המולד. הסרט יצא לאקרנים בשנת 1993. הנרי סליק ביים את הסרט, וטים ברטון הפיק וכתב את התסריט לסרט. הסרט עשוי בטכניקת סטופ מושן, צילום עצמים נייחים המוזזים מעט בין הצילומים כך שהקרנתם יוצרת אשליה של תנועה. המוזיקה לסרט חוברה על ידי דני אלפמן שחבר לטים ברטון בכמה סרטים.
הסרט הופץ בתחילה על ידי חברת "Touchstone Pictures" שבבעלות חברת וולט דיסני, ולא על ידי חברת דיסני עצמה כיוון שתכניו ה"אפלים" נחשבו לא מתאימים לתדמיתה התמימה של החברה.
בשנת 2006 הפיצה חברת דיסני בארצות הברית גרסה של הסרט המיועדת לצפייה במשקפי תלת-ממד, וגרסה המיועדת לבתי קולנוע התומכים בטכנולוגיית Real D יצאה לאקרנים באוקטובר 2007.
עלילה
הסרט כולו בנוי משירים בהלחנת המוזיקאי דני אלפמן, שאף לקח על עצמו את התפקיד הראשי בשירה בדמותו של ג'ק. הסרט נחשב עד היום לאחד מסרטי הפולחן בקרב מעריצי טים ברטון וכן בקרב אנימטורים היודעים להעריך את המלאכה הרבה שהושקעה בסרט זה. הסרט מתחיל ב"האלווין טאון", עולם חלופי שבו חג ליל כל הקדושים נבנה. שם ליל כל הקדושים באנגלית הוא Halloween, כמו שם העיר, האלווין טאון. את התפקיד הראשי בסרט מגלם ג'ק סקלינגטון, שמו באנגלית (Jack Skellington), דומה מאוד ל-Jack Skeleton אשר משמעותו היא ג'ק שלד. ג'ק סקלינגטון הוא האדם הידוע ביותר בעיר, המכונה בתואר מלך הדלעת. אף על פי שג'ק אהוב על כל בני העיר, הוא משתעמם מההישנות של חג ליל כל הקדושים, וחש שמשהו חסר בחייו. לילה אחד לאחר ליל כל הקדושים הוא מסתובב ביער עם כלב הרפאים שלו, זירו. ביער הוא מגלה קבוצת עצים שמעולם לא ראה, המקשרים לכמה עולמות בעלי מוטיב מרכזי של חגים שונים. לכל עץ יש דלת ועליו סמלים שונים של החגים. ג'ק נמשך אל הדלת בצורת עץ חג המולד. כאשר ג'ק פותח את הדלת הוא נשאב לתוך עיירה בשם קריסמס טאון. עיר מלאה בשלג, אורות ושמחה. הוא מהופנט על ידי כל הצבעים והשמחה שבעיר ומבין שאולי זה מה שחיפש.
לאחר שג'ק חוזר לעיר ההאלווין הוא קובע פגישה של כל תושבי העיר. ג'ק מראה לתושבי העיר כמה מהחפצים שהוא הביא עמו מעיר חג המולד, אך התושבים אינם מבינים את משמעות החפצים הללו, וחושבים עליהם במושגים מפחידים שקשורים לליל כל הקדושים, בתסכולו, ג'ק מתאר את השליט של עיר חג המולד בדרך היחידה שבה חברי העיר יכולים להבין: כיצור אדום כלובסטר עם קול עמוק הרוכב על מזחלתו "כמו נשר בשמים" ותופס בטפריו את שק המתנות שלו וקורא לו "סאנדי קלוס". באנגלית השם הוא Sandy Claws, אשר פירושו המילולי בעברית הוא טפרי החול שם זה מהווה עיוות של השם סנטה קלאוס.
מתוסכל מחוסר היכולת של חבריו להבין את חג המולד, נועל ג'ק את עצמו בביתו ומבצע מספר ניסויים על מנת לנסות ולהבין את משמעות חג המולד. לבסוף הוא מגיע להבנה שאם הם יכולים לעשות חג מולד אז גם אנחנו ולכן מודיע לעיירה על כוונתו להשתלט על חג המולד של אותה השנה. לאחר מכן מחלק ג'ק משימות לכל אחד מאנשי העיירה על מנת להפוך את חג המולד לשלהם.
סאלי, בובת הסמרטוטים אשר מאוהבת בג'ק בסתר, חולמת שההשתלטות על החג הולכת להיות טרגדיה. היא מתבקשת לתפור לג'ק תלבושת סנטה קלאוס. דוקטור פינקלשטיין מתבקש להחזיר שלדי איילים בחזרה לחיים. ג'ק מגייס את שלושת ילדי אוגי בוגי אשר מומחים בממתק או תעלול (באנגלית Trick or Treaters) שוק (באנגלית: Shock, ובתרגום לעברית, הלם), לוק (באנגלית: Lock, בתרגום לעברית המשמעות היא לנעול) ובארל (באנגלית: Barrel, בתרגום לעברית, חבית) על מנת שאלה יחטפו את סנדי קלוס. לאחר שהשלושה חוטפים בטעות את ארנב הפסחא, השלושה יוצאים לקריסמס טאון כדי להביא את סנדי, ובינתיים תושבי האלווין טאון מארגנים את כל מה שהם צריכים להשתלטות על חג המולד. לאחר שילדי אוגי בוגי מביאים את סנדי להאלווין טאון, ג'ק אומר לסנדי שיתייחס לזה כמו אל חופשה, ולילדי אוגי בוגי אומר שלא יחשבו אפילו לקחת אותו לאדונם, מהמר כפייתי בשם אוגי בוגי, אך הם עושים זאת למרות בקשתו של ג'ק.
למרות ניסיונותיו של ג'ק להפוך את חג המולד של עיר האלווין לשמח, אנשי העיר מערבבים את הרעיונות של חג המולד וליל כל הקדושים ויוצרים דברים מוזרים לרגל החג.
סאלי, אשר מאוהבת בג'ק, מנסה להזהירו מפני החיזיון שהיה לה לגבי התוצאות של השתלטות על משהו שג'ק אינו מבין בו. ג'ק שקוע מדי בפנטזיות שלו מלהקשיב לה, אז היא מנסה לעצור בעדו מלעזוב על ידי יצירת ערפל, אך האף של זירו (Jack-O-Lantern Nose) מאפשר לג'ק לראות את הדרך.
באותו הזמן, סאלי יוצאת להציל את סנטה קלאוס מאוגי בוגי על מנת להחזיר את המצב לקדמותו. בזמן ניסיון ההצלה שלה היא נלכדת על ידי אוגי בוגי אשר מהמר על חיי שניהם מעל קדירה גדולה מלאה בלבה. שאר האזרחים של עיירת האלווין עדים ליירוטו של ג'ק מן השמיים וחוששים כי הוא מת.
בינתיים, אזרחי העולם מודעים לעובדה שמכיוון שלא ניתן למצוא את סנטה קלאוס האמיתי, חג המולד צריך להתבטל. לאחר שג'ק התעורר בבית קברות בין שרידי חג המולד הכושל שלו, שומע ג'ק את החדשות הללו ומבין את איוולתו. הוא מבין שתפקידו בחיים הוא להיות מלך הדלעת ונודר להפוך את ליל כל הקדושים הבא לטוב ביותר אי פעם. תוך כדי ניסיון עשיית חג המולד הזה, חוזר ג'ק להאלווין טאון על מנת להציל את סנטה קלאוס. הוא ממהר למאורתו של אוגי בוגי להציל את סאלי וסנטה קלאוס ונלחם מול אוגי לאחר הבסתו של אוגי, משחרר ג'ק את סאלי וסנטה קלאוס. סנטה נוזף בג'ק על כך שהשתלט לו על החג משום מקום ושג'ק מצטער הוא גם שואל אם יש זמן להציל את חג המולד, סנטה אומר שכן ובנוסף שכדאי לו להקשיב לחברה שלו ואז הוא דחף אצבע לאפו ועף משם.
התהוות רעיונות הסרט
הרעיונות המקוריים לסרט נהגו על ידי טים ברטון כשעבד כאנימטור עבור "דיסני". ברטון הצהיר כי ההשראה לסרט הגיעה מכך שבביקורו בחנות ראה את העובדים מורידים את צעצועי ליל כל הקדושים ומחליפים אותם בתצוגת ראווה של חג המולד; הסמיכות של שדים וגובלינים עם סנטה ואייליו הציתה את דמיונו. בנוסף, אהב ברטון סרטי חגים כמו "הגרינץ'" ו"רודולף האיל בעל האף האדום". בראיון הוא אף תיאר את "הסיוט שלפני חג המולד" ככמעט ההפך מה"גרינץ'", כיוון שבניגוד ל"גרינץ'" המעוניין בהרס חג המולד, ג'ק רוצה לחגוג אותו אך בטעות הורס אותו.
תהליך ההפקה
הסיוט שלפני חג המולד היווה את הניסיון הראשון להפיק סרט "סטופ-מושן" בסדר גודל שכזה. בשל כך, להפקת הסרט נדרשו כמויות גדולות של יצירתיות ויכולת המצאה. על מנת להפיק את הסרט, כינס טים ברטון קבוצה של אנימטורים, אמנים ואנשי צוות שהוא בחר בעצמו וייסד חברת הפקות שנקראה "סקלינגטון סטודיוס". ברטון שלט בכל פרטי המראה של הסרט, ואף הגביל את הצוות לשימוש בצבעים כתום, שחור ולבן בתור הצבעים העיקריים של עיר האלווין. משאושרו השרטוטים הם מומשו כדגמי קרטון במחצית הגודל האמיתי, ובאחרונים נעשה שימוש להכנת הדמויות האמתיות. הבובות נבנו תחילה כשלדי מתכת שעליהם פוסלו כול פרטי הדמויות בחמר (על בסיס שמן), ואחר כך תבניות מגבס או סיליקון נבנו בשכבות מעל הפסלים. לאחר מכן, פסלי החמר הוצא מן התבניות, מה שיצר חלל ריק הזהה בגודלו ובנפחו לזה של הפסל וכולל את כול הפרטים שלו. לתוך חלל זה נמזגת תרכובת נוזלית בשם "foam latex" הנוצרת מערבוב לטקס עם מספר חומרים אחרים באמצעות מיקסר עד לקבלת קרם מוקצף. לאחר שתרכובת זו הגיעה למרקם הנ"ל היא מוזרקת או נשפכת לתוך התבניות ונאפת בתוך תנורי ענק. לאחר אפיית חומר זה מתקבל דגם רך ואמיתי מאוד והודות לשלד שתחתיו הוא גם גמיש מאוד. השלב האחרון ביצירתן של בובות אלה הוא ניקוי של שאריות חומר וצביעה. לרוב הדמויות נוצקו מספר דגמים כדי שאנשי הצוות השונים יוכלו לשנות אותם בהתאם לסצנות שבהן צולמו.
פעמים רבות נאלצו אנשי הצוות לאלתר פתרונות לבעיות השונות בהן הם נתקלו במהלך ההפקה. אחת הבעיות הייתה הצורך לתת מבעי פנים לבובות ותנועות שפתיים בזמן הדיבוב. לבעיה זו נמצאו מספר פתרונות שונים. לחלק מהבובות נבנו פיות שהונעו ידנית, בעוד שלחלק מהבובות העיקריות, כמו ג'ק, נוצרו מאות ראשים מתחלפים שיכלו לבטא מספר רב של הבעות פנים. הבובה של סאלי זכתה למסכות מתחלפות שהועטו תחת שערותיה משום שהן היו ארוכות מכדי שאפשר יהיה לגלף בעבורן את מאות המסיכות שנדרשו. בעיה נוספת שהצוות נתקל בה הייתה תפעול הבובות על ידי האנימטורים בזמן הצילומים. משום שכמה מהרקעים היו גדולים מאוד, האנימטורים חששו שהם לא יוכלו להגיע לכל קצותיהם. הפתרון שנמצא לכך היה חלוקת הרקעים למספר קטעים מתחברים הניתנים להפרדה, כך שניתן יהיה לצלם סצנה באחד מהרקעים בנפרד, אך גם לצלם אחר כך את הרקע במלואו, כשחוברו החלקים.
הצילומים עצמם היו ארוכים ומפרכים במיוחד, וארכו קרוב ל-3 שנים. האנימטורים עבדו בכמה אולפנים במקביל כדי להגביר את קצב הצילומים אולם בשבוע עבודה אחד צולמה רק דקה אחת מהסרט האמיתי. האנימטורים היו צריכים להיות זהירים מאוד במהלך הצילומים שכן טעות קטנה (חבטה קלה באחת הבובות, למשל) הייתה יכולה להרוס את הסצנה ולאלץ אותם להתחיל את צילומה מחדש.
בתום הצילומים, גורלות שונים נזדמנו לרקעים ולבובות. הנרי סליק שמר על מגוון רב של אביזרים מאתר הצילומים, וחלק מהאנימטורים לקחו אף הם כמה מהבובות. רבים מהרקעים פשוט הושלכו לפח משום שמספרם היה עצום והם תפסו מקום רב. כמה מהבובות דמויות האדם נקרעו ושלד המתכת הוצא מהם, בשל שוויו. היכל העיר מוצג באתר דיסני בפלורידה, ליד גרם המדרגות המוביל מקומת הקרקע אל הקומה הראשונה בפלנט הוליווד.
תגובות ומורשת
"הסיוט שלפני חג המולד" יצא לאלפי אקרנים ברחבי ארצות הברית ב-29 באוקטובר 1993. למרות הביקורות, אשר היו חיוביות ברובן, לרבות ציון 95% טרי ב-Rotten Tomatoes, הסרט לא משך קהל גדול. בשל זאת, ההצלחה בקופות לא הייתה מרשימה ובסופו של דבר, סך הכנסות הסרט מהקרנות בבתי הקולנוע עמד על 50 מיליון דולר; מספר קטן מאוד יחסית לסרטים אחרים של "דיסני" באותה העת.
הסרט זכה למועמדות לפרס גלובוס הזהב בקטגוריית "התוצאה המקורית ביותר", כמו גם למועמדות לפרס אוסקר בקטגוריית האפקטים המיוחדים, אך לא זכה באף אחד מהם.
קלטת הווידאו של הסרט יצאה ב-30 בספטמבר 1994, וזכתה בהדרגתיות לקהל מעריצים האופייני לסרטי פולחן. בשלהי שנות ה-90, קהל זה התעצם, והסרט נחשב מאז ללהיט מיינסטרים ואף לקלאסיקת חג מולד.
בשנת 2005, שב ברטון למדיום סרטי הסטופ מושן עם סרטו "חתונת הרפאים", שהופץ על ידי האחים וורנר.
ב-20 באוקטובר 2006, הושקה גרסת תלת-ממד משופרת לסרט במספר אולמות קולנוע מובחרים. בד בבד עם השקת גרסת התלת-ממד, החלה דיסני להפיץ את תקליטי הפסקול של הסרט, ב-24 באוקטובר 2006. בתקליטורים מככבים מוזיקאים רבים כגון פול אאוט בוי, פאניק! אט דה דיסקו, פיונה אפל ושי וונטס רוונג' שביצעו גרסאות כיסוי לשירים שהופיעו בסרט המקורי. בשיא העפילו האלבומים למקום הרביעי בדירוג ההורדות של iTunes.
קדימון להשקה מחודשת בשנת 2007 של גרסת התלת-ממד נראה בסרט "לפגוש את הרובינסונים".
חופשת חג באחוזה רדופה
במהלך חמש שנים, פארקי דיסנילנד בקליפורניה ודיסנילנד יפן העלו תצוגה על פי הסרט שנקראת "חופשה באחוזה רדופה" בקליפורניה ו-"סיוט בחופשה" ביפן, כחלק מתצוגות האתרים רדופי הרוחות שלהם. האתרים נסגרים לגמרי כל שנה בספטמבר כדי לבנותם מן היסוד, ונפתחים שוב באוקטובר, ועד לינואר בשנה שלאחר מכן. לאתרים נערך בדרך כלל אירוע פתיחה אחד בשנה הכולל אורחים מיוחדים, סעודה, מוצרים חדשים וסיור באתר החדש, הגם ש-"החגיגה המאושרת בכדור הארץ" קטעה זאת בדיסנילנד בשנת 2005. משנת 2001, הסיור כלל שיר שנכתב במיוחד על ידי מלחין הפסקול של הסרט, דני אלפמן.
משחקי וידאו
משחק וידאו שהתבסס על הסרט המקורי הופץ לחנויות בשנת 2005. "הסיוט שלפני חג המולד: נקמתו של אוגי" הוא משחק הרפתקאות/פעולה שפיתחה חברת קפקום היפנית בעבור קונסולות הפלייסטיישן 2 ו-Xbox. עלילת המשחק בנויה כהמשך של הסרט, ומככבות בה כל הדמויות המוכרות בסיפור חדש ואפל יותר, בעת שברקע נשמעות גרסאות חדשות לשירי הסרט. על-פי הסיפור, ג'ק עוזב את עיר האלווין כדי לספק את סקרנותו על העולם החיצון. במהלך היעדרות ג'ק, שב אוגי-בוגי לחיים. בשובו, נדהם ג'ק לגלות את העיר תחת שלטונו של אוגי-בוגי, שאף הצליח לשכנע את התושבים כי ג'ק נטשם. כעת, על ג'ק, המשוחק על ידי המשתמש, לעצור את תוכניותיו המרושעות של אוגי-בוגי המנסה להשתלט על עולמות-חגים אחרים, ואף על העולם האמיתי. השליטה במשחק דומה לזו שב-"Devil May Cry", כמו כן, מופיע במשחק נשק המכונה "גנב הנשמות". בזמן המשחק, מקבלים השחקנים תחפושות דוגמת "מלך הדלעת" ו"סנטה ג'ק". המשחק אמור היה במקור לקבל דירוג ESRB של T (דירוג שאומר שתוכן המשחק מתאים לגילאי 13 ומעלה. זהו קיצור לבן גיל העשרה, באנגלית Teen) אך לקראת יציאתו לחנויות קיבל דירוג E-10 (דירוג האומר שתוכנו נועד לגילאי 10 ומעלה, באנגלית: Everyone 10 and Older, אשר מתורגם לעברית כ-"כל אחד בן 10 ומעלה).
משחק נוסף לגיים בוי אדוונס, "הסיוט שלפני חג המולד: מלך הדלעת", הופץ לחנויות בשנת 2005. בניגוד לגרסאות הפלייסטיישן וה-Xbox, עלילת משחק זה דווקא מקדימה את אירועי הסרט. "מלך הדלעת" הוא משחק פלטפורמה (בדומה ל-"Metroid" ו-"Castlevania") ובו מגלם השחקן את דמותו של ג'ק ועושה שימוש במספר כלי נשק שונים בהילחמו באויבים ובהתגברותו על מכשולים. משחק זה מתמקד בהתמודדותו הראשונה של ג'ק עם אויבו הגדול, אוגי-בוגי, שבסופה הפך ג'ק למלך הדלעת. עלילת המשחק נפתחת בפלישת חרקים משונים לעיר ההאלווין. עד מהרה מגלה ג'ק שחרקים אלה נשלטים על ידי אוגי-בוגי, השואף להשתלט על עיר ההאלווין בעצמו. עם בעיות אלו ועוד בדרכם, יצטרכו ג'ק וחבריו, בהם דמויות כזירו, סאלי, ד"ר פינקלשטיין ואחרים, לעצור את אוגי ובו זמנית להציל את עיר ההאלווין מהאיום הנשקף לה.
הופעתה הראשונה של עיר ההלווין במשחק וידאו הייתה כאחד מעולמות סדרת משחקי "Kingdom Hearts". במשחק זה, ג'ק מנסה ליצור לב מלאכותי כדי שיוכל לשלוט בחסרי-הלב לשימושיו ב"הלווין חסרי-הלב". תוכניתו משתבשת כאשר אוגי-בוגי (אחד מאויבי-הדיסני שלו, בעל-בריתו של מיילפיסנט) גונב את הלב, מעכל אותו, ומנסה לעשות בו שימוש כדי לשלוט בחסרי-הלב למטרותיו שלו. או-אז, מצטרף ג'ק לסורה והאחרים על-מנת לעצור את אוגי-בוגי ומזימותיו. ג'ק יכול להצטרך לחבורתה של סורה כל אימת שהיא מגיעה לעיר ההלווין. הוא אף נכלל במשחק הגיים-בוי "קינגדום הארטס: שרשרת זכרונות" בתור קלף-חבר המציג לראווה את להטוטיו ותרגיליו. בגרסה זו, הוא מסייע בידי סורה לעצור את אוגי-בוגי לאחר שהאחרון שותה שיקוי החושף את זכרונותיו האמיתיים של הלב ובכך ממיט על הכול חיל ורעדה, מחוץ לטהורי-הלבב. הופעתו כחבר מאפשרת אף את השימוש בקלף מקש-להב ראש-הדלעת. בנוסף, אוגי-בוגי מופיע כקלף אויב, ובכך מאפשר לשחקן להתחיל להשיב את בריאותו לתיקונה, לאורך זמן.
בביקור השני, ג'ק (עודו עוטה את גלימתו של סנטה) שוב מצטוות אל סורה ומסייע בעדה להשיב מתנות אבודות לסנטה. במהלך המשימה, השניים למדים על "גנב-מתנות" מסתורי שבתחילה נחשד כלוק, שוק ובארל אך בהמשך חפותם מוכחת. לבסוף, הגנב מתגלה כיצור רובוטי שיצר ד"ר פינקלשטיין, המכונה בשם "הניסוי". הוא נתפס ומובס בעודו חותר להשיג לב על ידי גנבת מתנות סנטה, משום שלו לא היו.
קומיקס
דמויות הסרט הופיעו אף בתחום ספרי הקומיקס, וליתר דיוק, במאנגה. עיבוד של הסרט שבוצע על ידי ג'ון אסאגה יצא לאור על ידי בית ההוצאה לאור קודאנשה ואף תורגם לאנגלית על ידי הוצאת דיסני. על אף האהדה הרבה לה זכה עולם "עיר ההלווין" במשחק "Kingdom Hearts", הוא לא מוזכר בעיבוד למאנגה של המשחק שערך שירו אמאנו, ויצא לאור בידי Bros. Comics EX (תורגם לאנגלית על ידי טוקיופופ). רמיזה לסרט מופיעה במאנגה "The Wallflower", פרי עטו של טומוקו האיאקאווה.
דמויות
בתקליט הפסקול, מקריא פטריק סטיוארט את שיר הפתיחה. שיר שני, גם הוא מוקרא על ידי סטיוארט, נכלל לקראת צלילי כתוביות הסיום; בקטע קריאה זה, מתאר המספר ביקור שערך לעיירת ההאלווין שנים רבות לאחר האירועים המתרחשים בסרט.
אטיין ריינן
אטיין ריינן (בהולנדית: Etiënne Reijnen; נולד ב-5 באפריל 1987) הוא כדורגלן עבר הולנדי ששיחק בעמדת הבלם בזוולה מליגת העל ההולנדית.
קריירה
ריינן התחיל לשחק כדורגל בקבוצות כדורגל חובבניות עד שהגיע למחלקת הנוער של ויטסה ארנהם.
בינואר חתם באלקמאר מליגת העל ההולנדית. ב-13 באוגוסט 2011 ערך את הופעת הבכורה שלו בליגה בהפסד 2-0 לטוונטה. ב-2 בדצמבר 2012 הבקיע את שער הבכורה שלו בליגה ההולנדית בהפסד 2-1 לאוטרכט.
ב-23 במאי 2014 חתם בקמבור.
ב-13 באוגוסט 2015 חתם בחרונינגן.
ב-31 בינואר 2018 חתם במכבי חיפה מליגת העל, שהיא גם קבוצתו הראשונה מחוץ להולנד. ב-17 במרץ 2018 ערך את הופעת הבכורה שלו במדי חיפה בניצחון 4-0 על הפועל עכו באצטדיון סמי עופר. ב-27 במאי 2019 שוחרר מהקבוצה.
ב-21 ביוני 2019 הודיע על חזרתו לזוולה מליגת העל ההולנדית, בה שיחק בשנים 2005–2011.
ב-20 במאי 2020 הודיע על פרישתו ממשחק פעיל ומונה לסקאוט בזוולה.
יובל שם-טוב
ביוגרפיה
שם-טוב נולד בשכונת הגבעה הצרפתית בירושלים ליעקב וז'נט שעלו לישראל מאיראן. ילד שני בין חמישה אחים ואחיות.
את שירותו הצבאי עשה כקצין קרבי בפלוגת "עורב" של הנח"ל, ובהמשך שירותו, כמפקד צוות בגדוד גפן בבה"ד 1. במהלך שירותו הצבאי היה עד לטבח מערת המכפלה ב-1994, ולמות חייל מפגיעת פצצת מרגמה ברצועת הביטחון בדרום לבנון. לדבריו, לאירועים אלו הייתה השפעה טראומטית עליו במשך שנים.
את עבודתו הראשונה עם ילדים עשה בתחילת שנות התשעים, עוד בהיותו בגרעין נח"ל, כגנן בגן ילדים. בשנת 1998, לאחר שחרורו מצה"ל, עבד כליצן בימי הולדת, בצוותי בידור, בהופעות ובקניונים עם הדמות שאותה גילם, "יובל המבולבל". הוא כתב והלחין את שירו הראשון, "שלום לכם ילדים וילדות אני יובל המבולבל", באותה שנה.
ביולי 2004 זכה שם-טוב לפרסום כאשר גילם את "יובל המבולבל" ב-DVD לילדים בשם זה. בעקבות ההצלחה זכה לסדרה משלו בערוץ הופ! בת שלוש עונות, ובמקביל השתתף בפסטיגלים של שנת 2006 ו-2007.
ב-2006 הוציא סרט ילדים בעקבות מלחמת לבנון השנייה בשם "יובל המבולבל - המסע אל הכוכב". הסרט הופץ ב-DVD וכן הועלה לאתר יוטיוב, שם זכה ליותר מ-11.5 מיליון צפיות. ב-2007 יצאה סדרת מוצרי מזון בחסותו ובאותה שנה שר את השיר "ידיים רגליים וראש הופ! לגלוש" ודיבב את דמותו של יובל המבולבל בפרסומת לאתר של ערוץ הופ! הנקראת "הרפתקהופ!" (או: "השכונה של הופ!"). ב-2008 השתתף גם בסדרת הטלוויזיה "הפיג'מות", בתפקיד מיקי דיקציה ובתפקיד מיכאל גורמה. ב-2009 השתתף בתפקיד אורח בעונה השנייה של הסדרה "החברים של נאור" בפרק "הנשוי", ובאותה שנה הוציא שם-טוב DVD נוסף, "יובל המבולבל - טוב לצחוק".
ב-2010 הוציא DVD חדש "עולמו של יובל המבולבל". השתתף בסדרה "המועדון של יובל המבולבל" בערוץ הופ! והופיע בתפקיד אורח ב"דוד חיים 2". ב-2011 השתתף בתוכנית המציאות "וייפאאוט ישראל". הוא גילם שוב את יובל המבולבל ב"גיבורי האור" והשתתף במופע ההמשך "גיבורי האור – משימה בחלל". בנוסף, השתתף בתפקיד אורח ב"מיקי" לצד כוכבת הילדים מיקי.
שם-טוב השתתף בהפקת חנוכה "מותק של פסטיבל" ב-2008, 2009, 2010, 2013 ו-2021. בשנת 2012 השתתף בתוכנית "רוקדים עם כוכבים". באותה שנה חזר לערוץ הופ! ושיחק בסדרה "מר עגבנייה". ב-2015 גילם את דמותו של ג'ובאני בסרט "גויאבות" ואת דמותו של יובל המבולבל בסרט "דץ הבלץ". בחנוכה אותה שנה השתתף לצדה של מיכל הקטנה בהצגת הילדים "הדרקון המתוק שלי 2".
ביוני 2016 יצר את הקלטת "מני ממטרה", השתתף בסדרה "האולימפיאדה של הופ!" בערוץ הופ! וגם שיחק בסרט נוסף של קובי מחט, "האוצר מעבר לנהר". ביולי 2017 שיחק בהצגה חדשה של "פינוקיו" וגילם אותה דמות גם בסדרה "המסעדה של מיקי" של yes. בחנוכה של אותה שנה השתתף בהצגת הילדים "כוכבים מהספרים", ובסדרת ההמשך "המופע המבולבל של יובל" בערוץ הופ!.
בשנת 2018 פתח משרד הפקות בשם "סטאר לייט בידור והפקות" ביחד עם ליז אזולאי, אחרי שעזב את חברת ההפקות "חברים הפקות" בבעלותם של מוטי רז ועמית שקד, ובאותה שנה השתתף גם בהצגה על פי הספר "מעשה בחמישה בלונים", בה היה שותף בכתיבה ובבימוי יחד עם שיראל אשרוב. הוא הופיע בחמישה פרקים של הסדרה 6 אבות יחד עם אשתו, מיכל. בפסח של אותה שנה השתתף במופע "תחרות התעלול והבלבול" במסגרת פסטיבל "הגדה של פסטיבל עם קופיקו ויובל" באמפי וואהל בפארק הירקון תל אביב.
בקיץ 2018 שיחק בסרט הקולנוע הרביעי שלו "גיבור בעננים" כדמות ראשית. בחנוכה באותה שנה שיחק בהצגה "קסם של משחק" בהפקת משגב עורי הפקות.
בפסח 2019 השתתף בהצגה "השכונה של הופ!" ובקיץ של אותה שנה השתתף בהצגה "הנסיכה והצפרדע". בחנוכה באותה שנה השתתף בהצגה "חפש את המטמון". הוא הופיע בנוסף בתוכנית שבת אחים שמשודרת בערוץ הידברות וכן הנחה שם את התוכנית כוח 13.
בשנת 2020 השתתף בסדרה "השכונה של הופ!" בערוץ הופ!. בקיץ של אותה שנה חזר שם-טוב לשמש כפרזנטור של רשת הצעצועים כפר השעשועים. באותה שנה פתח אתר, חברת הפקות ואפליקציה לילדים בשם "יוקיד" (באנגלית "youkid") ביחד עם אחיו רונן וחברת NMC UNITED.
בשנת 2021 חזר לערוץ הופ! והשתתף בסדרה "השכונה של הופ! - ישר למצלמה". באותה שנה הצטלם לתוכנית המציאות "הישרדות VIP עונה 4" ברשת 13, והיה המודח האחד עשר ביום ה-26. בקיץ של אותה שנה השתתף לצידו של מני ממטרה (מני צוקרל) במופע "מצחיקים בלי הפסקה".
פרשיות פליליות
בשנת 2000, בטרם התפרסם, גרם שם-טוב לתאונת דרכים שבה נפגע נער בן 16. שם-טוב הודה באשמה, נקנס בסכום של 4,000 ש"ח ורישיונו נשלל לשישה חודשים. בתחקיר "אולפן שישי" ששודר בדצמבר 2008 נחשף כי מאז התאונה נתפס שם-טוב בביצוע 56 עבירות תנועה נוספות ורישיונו נשלל חמש פעמים נוספות.
באוקטובר 2018 הוגש נגדו כתב אישום בגין שישה מקרים של החזקה ושימוש בסמים מסוג קוקאין לצריכה עצמית, וארבעה מקרים של שימוש בסמים מסוג קוקאין שלא לצריכה עצמית. במאי 2019 הודה בשישה מקרים במסגרת עסקת טיעון, ונידון ל-300 שעות שירות לתועלת הציבור, קנס בסך 2,500 ש"ח, צו מבחן למשך 12 חודשים ושלושה חודשי מאסר על תנאי.
חיים אישיים
שם-טוב נשוי למיכל, שהייתה פקידתו בעת שהיה ליצן ימי הולדת. הם הורים לשבעה ילדים ומתגוררים בנווה ירק. במרץ 2015 הודיע על תהליך התקרבות לדת ועל החלטתו שלא לעבוד בשבת. בהמשך הצטלם לשער של "פנאי פלוס" עם טלית ותפילין.
ג'יי.לו מאת ג'ניפר לופז
ג'יי.לו מאת ג'ניפר לופז (באנגלית: J.Lo by Jennifer Lopez) הוא מותג לייף סטייל אמריקאי שהוקם על ידי הזמרת האמריקאית ג'ניפר לופז. מאז השקת בושם הבכורה שלה זוהר בשנת 2001, הקו התרחב וכלל בגדים, שעונים, אביזרים, מצעים ובשמים, וזכה להצלחה עצומה בארצות הברית ובשווקים הבין-לאומיים.
מאז 2010, קו הבגדים של לופז נמכר באופן בלעדי בקוהל'ס בארצות הברית ובקופל  במקסיקו.
בשנת 2017 נרקמה שותפות לקולקציית נעליים עם ג'וזפה זנוטי. בשנת 2019, נרקמה שותפות נוספת של קולקציית הנעלה עם DSW.
היסטוריה
ב-2 באפריל 2001, הוכרז שלופז תשיק קו בגדים, בשם ג'יי.לו מאת ג'ניפר לופז, בעת עונת החגים. הקו, שכלל בסופו של דבר גם משקפיים, בגדי ים, אביזרים ובשמים, היה אמור להיות מגובה על ידי קבוצת השקעות בראשות אנדי הילפיגר ולארי שטמרמן. במהלך הכנס צוטטה לופז כאומרת כי: "הגיע הזמן שהעולם ילבש את העיצובים שלי".
לופז אמרה לכתבים שעיצוב בגדים הוא חלום ילדות שהתגשם, "עוד לפני שלמדתי לרקוד ולשיר ולשחק בסרטים, פשוט עיצבתי בגדים מחדש".
השפעה
שנה לאחר ההשקה הרשמית של הקו ב-2003, לופז כבר מכרה מוצרים בשווי 175 מיליון דולרים בארצות הברית בלבד. ג'פרי פיטרסון, יו"ר ומייסד Quepasa אמר "באופן דומה לאופן שבו Quepasa הייתה חלוצה של האינטרנט ההיספני ברמה הלאומית בארצות הברית במהלך שנות ה-90 המאוחרות, ג'ניפר לופז התחילה את הטרנד של מותגי אופנה מפורסמים בשנת 2001. זו דוגמה מצוינת לאופן שבו ניתן למנף את המותג החזק Quepasa בהשקת מוצרים מקוונים לקהל חדש".
ז'אנה גור
ז'אנה גור (נולדה ב-18 בספטמבר 1958) היא מחברת ספרי בישול, עיתונאית, עורכת ומוציאה לאור ישראלית.
ביוגרפיה
ז'אנה גור נולדה בריגה, לטביה, ברית המועצות לשעבר, בתם היחידה של רופאה ומתמטיקאי. היא היגרה לישראל ב-1974 ביחד עם משפחתה. את התואר הראשון (ספרות אנגלית ותולדות האמנות) עשתה באוניברסיטה העברית במסגרת עתודה אקדמית ובצבא שירתה כקצינה בחיל הים – תחילה כמורה לאנגלית טכנית ולאחר מכן כמתרגמת. לתואר שני למדה בחוג לתורת הספרות (עם התמחות בתרגום). כדי לממן את לימודיה עבדה כדיילת אוויר באל על בין השנים 86–1982. במסעותיה בעולם, החלה להתעניין בעולם הגסטרונומיה. באותה תקופה גם תרגמה ספרים מרוסית ואנגלית לעברית.
בשנת 1984 ז'אנה גור פגשה את בעלה אילן גור, עיתונאי ומוציא לאור, שהיה באותם ימים מו"ל ועורך ראשי של מגזין "אל הים". היא החלה לסייע לו בהפקה ובעריכה של המגזין, ובנובמבר 1990 ייסדו השניים את הירחון "על השולחן". מה שהחל כביטאון צנוע לאנשי השוק המקצועי, הפך ברבות השנים למגזין גסטרונומי הפונה לכלל ציבור אוהבי האוכל. מגיליון מס' 3 שימשה ז'אנה גור כעורכת הראשית של המגזין.
ב-2001 הפך "על השולחן" למוציא לאור של ספרי בישול, כאשר ז'אנה גור משמשת כעורכת ראשית של ההוצאה. בין השאר היא חתומה על פיתוח הפורמט של "ששת – העוזר שלך במטבח" – סדרת ספרי בישול שתמציתה ניסיון לפענח את נוסחת היסוד של המאכל בטרם שניגשים למתכון עצמו. "אם יש לכם תקציב רק לספר בישול אחד, אולטימטיווי, הנה הוא לפניכם," כתבה נירה רוסו על הספר הראשון בסדרה.
המגזין ובית ההוצאה נסגרו בסתיו 2017, לאחר 27 שנות פעילות.
The Book of New Israeli Food
בשנת 2007 הוציאה ז'אנה גור ספר ראשון פרי עטה. The Book of New Israeli Food נכתב באנגלית ויצא לאור בהוצאת "על השולחן". הספר נועד לחשוף לעולם את הרנסאנס של תרבות האוכל הישראלית. הספר בפורמט אלבומי מושקע כולל כמאתיים מתכונים לצד סיפורים על ההיבטים השונים של הגסטרונומיה המקומית – שמן זית, יין, תרבות המנגל, שווקים ועוד.
עוד לפני שראה אור באנגלית, נרכשו זכויות התרגום של הספר לגרמנית על ידי הוצאת Umschau Verlag. הגרסה הגרמנית יצאה לאור בסוף 2007 בשם Die neue israelische Küche בשנת 2008 ראתה אור המהדורה האמריקאית של הספר בהוצאת Shocken Books (מקבוצת רנדום האוס), הספר זכה לביקורות נלהבות בכלי התקשורת ונבחר כאחד מ-25 ספרי הבישול הטובים לשנת 2009 של המגזין Food and Wine.
כמו כן היה הספר מועמד לפרס הלאומי לספרים יהודיים. "זהו הספר משובח, כתוב בצורה מרתקת ומשלב מתכונים ערבים לחיך לצד צילומים מרהיבים," כתבה קלודיה רודן, מחברת ספרי בישול ומחברת "ספר הבישול היהודי, מזרח ומערב".
מאז פרסום הספר משמשת ז'אנה גור כשגרירה לא רשמית של האוכל הישראלי. היא מסיירת בעולם, מרצה בפני קהלים מגוונים, מתראיינת לכלי התקשורת, יוזמת ומנחה סיורים קולינריים בישראל.